Պլոեշտի

Պլոեշտի (), քաղաք Ռումինիայի հարավում։ Պրահովա գավառի վարչական կենտրոնն է։ 199 հզ․ բն․ (1977)։

Տրանսպորտային կարևոր հանգույց է (7 երկաթուղագծերի, ավտոճանապարհների, նավթագազամուղների), նավթարդյունահանման շրջանի կենտրոնը։

Արդյունաբերություն 
Արդյունահանվում է նաև բնական գազ, գորշ ածուխ, քարաղ։ Առաջատար են նավթավերամշակումը, մեքենաշինությունը (նավթային և քիմիական սարքավորումներ, առանցքակալներ, տրանսպորտային միջոցներ) և սննդի արդյունաբերությունը։ Կան քիմիական տեքստիլ, ապակու-հախճապակու, կաշվի, պոլիգրաֆիայի ձեռնարկություններ, շինանյութերի արտադրություն, ՋԷԿ։

Պատմություն 
Ենթադրվում է, որ հայերը Պլոեշտիում հաստատվել են ուշ միջնադարում։ Պլոեշտիի փոքրաքանակ հայկական գաղութը ստվարացել է առաջին համաշխարհային պատերազմի տարիներին, երբ Արևմտյան Հայաստանի և Թուրքիայի տարբեր շրջաններից բռնագաղթի ենթարկված որոշ թվով հայեր հաստատվել են այնտեղ։ Պլոեշտիի հայերը զբաղվել են առևտրով և արհեստներով, աշխատել նավթարդյունաբերության մեջ։ 1935 թվականին Պլոեշտիում բնակվել է մոտ 200 հայ։ 1936 թվականին ստեղծվել է հայկական մշակույթի ակումբ, կազմակերպվել են հայերենի դասընթացներ, հայագիտական դասախոսություններ։

Երկրորդ համաշխարհային պատերազմից հետո՝ 1946 թվականին և 1948 թվականին, Պլոեշտիի հայերի զգալի մասը ներգաղթել է Խորհրդային Հայաստան։

Ծանոթագրություններ

Արտաքին հղումներ 
 Պաշտոնական կայք

Ռումինիայի քաղաքներ
1596 թվականին հիմնադրված բնակավայրեր